ສົບຈຸທຳອິດ ຂອງ ຊາວອີຣ່ານ ທີ່ໄປສະແຫວງບຸນ ຖືກສົ່ງ ກັບຄືນບ້ານ
ຊາວອີຣ່ານ ແມ່ນປະກອບເປັນ ສ່ວນໃຫຍ່ສຸດ ຂອງ 769 ຄົນ ທີ່ເສຍຊີວິດ ໃນເຫດຢຽບກັນຕາຍ ຢູ່ບ່ອນ ສະແຫວງບຸນ ເມື່ອວັນທີ 24 ກັນຍາຜ່ານມາ.
ອີຣ່ານໄປຕ້ອນຮັບເຮືອບິນ ທີ່ຂົນສົບ ພວກສະແຫວງບຸນຊາວ ອີຣ່ານຈຸທຳອິດ ທີ່ເສຍຊີວິດໃນເຫດຢຽບກັນຕາຍ ລະຫວ່າງພິ ທີສະແຫວງບຸນ Hajj ປະຈຳປີທີ່ຊາອຸດີ ອາຣາເບຍເມື່ອອາທິດ ແລ້ວນີ້ ປະທານາທິບໍດີ Hassan Rouhani ແມ່ນຮວມຢູ່ໃນບັນດາ ພວກເຈົ້າໜ້າທີ່ອະວຸໂສຫຼາຍໆຄົນ ທີ່ໄປຮ່ວມ ໃນພິທີຮັບສົບ ຊຶ່ງຈັດຂຶ້ນໃນວັນເສົາມື້ນີ້ ທີ່ສະໜາມບິນໃນນະຄອນຫຼວງເຕ ຫະຣ່ານ ໃນຂະນະທີ່ເຮືອບິນເດີນທາງໄປຮອດ ເຮືອບິນລຳນີ້ ບັນທຸກສົບຂອງຊາວອີຣ່ານ ທີ່ເສຍຊີວິດ 104 ສົບຂອງຈຳນວນທັງໝົດ 464 ສົບໃນການຢຽບກັນຕາຍຢູ່ຊາອຸດີ ທີ່ເຮັດໃຫ້ຄວາມສຳພັນ ລະຫວ່າງອີຣ່ານ ແລະຊາອຸດີ ອາຣາເບຍ ຊຸດໂຊມລົງຕື່ມ ອີຣ່ານໄດ້ຖິ້ມໂທດການຢຽບກັນຕາຍໃນຄັ້ງນີ້ໃສ່ການບໍລິຫານຄຸ້ມຄອງທີ່ບໍ່ດີຂອງຊາອຸດີ ອາຣາເບຍ ແລະຊາວອີຣ່ານໄດ້ພາກັນປະທ້ວງຫຼາຍໆຄັ້ງ ຢູ່ນອກສະຖານທູດຊາອຸດີ ອາ ຣາເບຍ ທີ່ນະຄອນຫຼວງເຕຫະຣ່ານ ຜູ້ນຳສູງສຸດຂອງອີຣ່ານ Ayatollah Ali Khamenei ເຕືອນວ່າ ຊາອຸດີ ອາຣາເບຍຈະປະ ເຊີນກັບມາດຕະການຢ່າງແຂງຂັນ ຖ້າຊາອຸດີ ທີ່ເປັນຄູ່ແຂ່ງຢູ່ໃນຂົງເຂດ ຫາກບໍ່ຍອມສົ່ງ ສົບ ພວກສະແຫວງບຸນຊາວອີຣ່ານ ໃຫ້ແກ່ຕົນ ຊາວອີຣ່ານ ມາຮອດເວລານີ້ແມ່ນປະກອບເປັນຈຳນວນຫຼາຍທີ່ສຸດຂອງພວກທີ່ເສຍຊີວິດ ທັງໝົດ 769 ຄົນ ໃນການຢຽບກັນຕາຍເມື່ອວັນທີ 24 ກັນຍາຜ່ານມາ ໄດ້ມີເຫດຢຽບກັນຕາຍ ເກີດຂຶ້ນມາແລ້ວຫຼາຍຄັ້ງໃນລະຫວ່າງການສະແຫວງບຸນ Hajj ແຕ່ ການຢຽບກັນຕາຍໃນປີນີ້ ແມ່ນຮ້າຍແຮງທີ່ສຸດ ນັບຕັ້ງແຕ່ປີ 1990 ເປັນຕົ້ນມາເວລາຫຼາຍ ກວ່າ 1,400 ຄົນໄດ້ເສຍຊີວິດໄປນັ້ນ